Ka 1943 Mandela o ile a ingodisa Wits ka sepheo sa ho qala khoso ya Bachelor of Laws – LLB, ka tshepo ya hore e tla ba motjhotjhisi. O ne a ithuta a ntse a sebetsa mme e le yena feela moithuti ya motsho lekaleng la molao mme ho ne ho e so ka ba ho ba le mmuelli ya emelang batho lekgotleng le phahameng la dinyeweJohannesburg. Duma Nokwe e ne e be yena motjhotjhisi wa pele ya motsho ho nehwa sekola sa ho botjhotjhisi lekgotleng le phahameng la dinyewe ka 1956. Ke moo univesithing moo a ileng a kopana le Joe Slovo, Ruth First, Bram Fischer, George Bizos, J.N. Singh le Ismail Meer, hara ba bang ba bangata. Ka kgwedi ya Tshitwe 1946 Mandela a etsa kopo ya kadimo ya tjhelete e kaalo ka diponto tse 250, eo a neng a e hlokela ho ithuta ka botlalo bakeng sa selemo sa hae sa ho qetela sa LLB. O ile a feela a fumana tjhelete eo. Ha e le yena Mandela e ne e le moithuti ya futsanehileng – o ne a se a qetile dilemo tse tsheletseng a ithutela lekala la LLB mme a hlolehile ho atleha ka lemo tse tharo